text: Mystisk brand i lystbåd
  03 april 2013 kl. 04.56
  Brand og Redning i Horsens blev omkring midnat og onsdag morgen alarmeret af en brand i en lystbåd, der stod på land ved Jens Hjarnøes Vej på lystbådehavnen i Horsens.
  Den store motorbåd er udbrændt. Kun en del af skroget er tilbage.
  Branden var så voldsom, at to nabobåde blev skadet af varmeudviklingen.
  Brandvæsenet fik i første omgang bugt med ilden, men den blussede op igen.
  Ejeren mener, at der har været ubudne gæster på båden.
  Politiet efterforsker branden som påsat.
  